Osnovna škola Izidora Kršnjavoga

Osvrt na predstavu *Stilske vježbe*

Dora Vrban, 7.b

Mentor: Petra Ježutković

šk. god. 2019./2020.

*Stilske vježbe* je predstava koja se izvodi već punih 50 godina. Predstava je vrlo dojmljiva, zabavna i jedinstvena. Kao fenomen svjetskih razmjera uvrštena je i u Guinnessovu knjigu rekorda kao najdulje izvođena predstava na svijetu s istom glumačkom postavom.

Sve je počelo 1968. godine, a danas svakom Hrvatu na djelo *Stilske vježbe*, prva je asocijacija duo Kvrgić-Margitić.

Pero Kvrgić je prvi puta ulogu „Njega“ u predstavi izveo 19. siječnja 1986. godine sa svojom partnericom Mijom Oremović. Ulogu „Nje“ je dvije godine kasnije preuzela Lela Margitić.

Tema predstave je životna zgoda iz tramvaja broj jedanaest. Ta zgoda ispričana iz perspektiva više osoba te prikazana s više različitih stilova – slengom, sonetom, na različitim jezicima i drugim formama i stilskim sredstvima. Prikazana na taj način postaje jedna vrhunska komedija. Režirao ju je Tomislav Radić prema djelu francuskog književnika Raymonda Queneaua, *Excercices de style*.

Predstavom nam se želi prikazati kako ljudi doživljavaju iste stvari i događaje na različite načine, a sve koristeći različite forme, jezike, načine i stilska sredstva. Na taj nam se način prikazuje i razotkriva svakodnevica ljudi. Upravo zbog namjere da se naglasi prikaz doživljaja na različite načine, Lela Margitić i Pero Kvrgić utjelovljuju različite osobe. Dame doživljavaju raspravu u *jedanaestici* na jedan način, a neki muškarci na posve drugi način što je zaista odlično, ali i na zanimljiv način u predstavi prikazano. Iz istoga možemo zaključiti kako je u životu potrebna empatija za razumijevanje percepcije ljudi. To razumijevanje možemo primijeniti u svakodnevici kako bi nam suživot s ljudima protekao uz sporazumijevanje i bez okršaja.

Predstavom nam se također prikazuje kako ljudi mogu o jednoj dosadnoj i bezazlenoj temi pričati vrlo dugo. Razmišljajući o predstavi, nameće se pitanje, je li bit razumjeti predstavu ili diviti se različitosti stilova koji upravo čine ovu predstavu zabavnom i jedinstvenom.

Nakon pogledane predstave Stilske vježbe, razmišljat ću kako svaki put kada prepričavam priču trebam prepričavati subjektivno, naravno iznoseći i svoje osjećaje i dojmove istinito.

Predstavu Stilske vježbe preporučujem svakome, i malima i velikima! Mali će se dobro nasmijati, a veliki će osim smijeha biti bogatiji za neku novu spoznaju!